pythainlp/thaigov-v2-corpus-22032023 huggingface dataset:
วันพุธที่ 5 พฤษภาคม 2564
ออมสิน แจ้งปิดสาขาคลองเตย และสาขาเทสโก้โลตัส พระราม 4 เป็นการชั่วคราว หลังพบคลัสเตอร์การแพร่ระบาดของเชื้อไวรัส COVID-19 ในพื้นที่ชุมชนคลองเตย
ธ.ออมสินแจ้งปิดให้บริการสาขาในพื้นที่เขตคลองเตย ซึ่งเป็นคลัสเตอร์การแพร่ระบาดจำนวน 2 สาขา ชั่วคราว คือ สาขาคลองเตย ปิดให้บริการตั้งแต่ 5–19 พ.ค.2564 เป็นเวลา 15 วัน และสาขาเทสโก้โลตัส พระราม 4 ปิดให้บริการตั้งแต่วันที่ 6–10 พ.ค.2564 เป็นเวลา 5 วัน
รายงานข่าวจากธนาคารออมสิน แจ้งว่า จากกรณีที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (COVID-19) หรือ ศบค. เร่งให้มีการตรวจเชิงรุกอย่างเร่งด่วนในพื้นที่ชุมชนคลองเตย หลังพบรายงานจำนวนผู้ติดเชื้อในพื้นที่เพิ่มขึ้นอย่างรวดเร็ว และเร่งดำเนินการฉีดวัคซีนให้กับประชาชนที่อาศัยอยู่ในพื้นที่ชุมชนคลองเตย เพื่อยับยั้งและป้องกันการแพร่ระบาดของเชื้อไวรัส COVID-19 นั้น
ธนาคารออมสิน จึงขอแจ้งปิดให้บริการสาขาในพื้นที่เขตคลองเตย ซึ่งเป็นคลัสเตอร์การแพร่ระบาด จำนวน 2 สาขา เป็นการชั่วคราว คือ สาขาคลองเตย ปิดให้บริการตั้งแต่วันที่ 5 – 19 พฤษภาคม 2564 เป็นเวลา 15 วัน และสาขาเทสโก้โลตัส พระราม 4 ปิดให้บริการตั้งแต่วันที่ 6 – 10 พฤษภาคม 2564 เป็นเวลา 5 วัน ระหว่างนี้ลูกค้าสามารถใช้บริการจากสาขาพื้นที่ใกล้เคียงได้ตามปกติ ได้แก่ สาขาคอลัมน์ทาวเวอร์ สาขาเกทเวย์เอกมัย สาขาพร้อมพงษ์ และสาขาพระโขนง หรือสามารถใช้บริการผ่านช่องทางอิเล็กทรอนิกส์ และระบบออนไลน์ต่าง ๆ ของธนาคารฯ เช่น แอปพลิเคชัน MyMo, ตู้ ATM และระบบ Internet Banking เป็นต้น ทั้งนี้ เพื่อสวัสดิภาพและความปลอดภัยสูงสุดของลูกค้าและพนักงาน เป็นสำคัญ จึงขออภัยในความไม่สะดวก มา ณ โอกาสนี้
หากต้องการสอบถามข้อมูลเพิ่มเติม ติดต่อได้ที่ ศูนย์ลูกค้าสัมพันธ์ธนาคารออมสิน โทร. 1115 และที่ LINE ID พิมพ์ @GSBsociety
วันพุธที่ 5 พฤษภาคม 2564
สวธ.แจ้งการบำเพ็ญกุศลศพผู้สร้างตำนานเพลงอมตะตลอดกาลของเมืองไทย
ครูชาลี อินทรวิจิตร ศิลปินแห่งชาติ สาขาศิลปะการแสดง พุทธศักราช ๒๕๓๖
สวธ.แจ้งการบำเพ็ญกุศลศพผู้สร้างตำนานเพลงอมตะตลอดกาลของเมืองไทย ครูชาลี อินทรวิจิตร ศิลปินแห่งชาติ สาขาศิลปะการแสดง พุทธศักราช ๒๕๓๖ https://www.m-culture.go.th/th/article_view.php?nid=128269
วันพุธที่ 5 พฤษภาคม 2564
กรมการขนส่งทางบก แนะนำประชาชนจองหมายเลขทะเบียนรถจักรยานยนต์ของกรุงเทพมหานครผ่านช่องทางออนไลน์ ได้ตั้งแต่วันนี้ - วันที่ 14 พฤษภาคม 2564
...
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ในพื้นที่กรุงเทพฯ ซึ่งเป็นพื้นที่ควบคุมสูงสุดและเข้มงวดตามประกาศของ ศบค. กรมการขนส่งทางบก (ขบ.) จึงปรับรูปแบบการบริการให้ประชาชนสามารถใช้บริการผ่านช่องทางออนไลน์เพื่อลดโอกาสเสี่ยงในการแพร่กระจายและติดเชื้อไวรัส COVID-19 โดยล่าสุดได้ปรับรูปแบบให้บริการการจองหมายเลขทะเบียนรถจักรยานยนต์ของกรุงเทพฯ ผ่านช่องทางออนไลน์ที่เว็บไซต์ ขบ. https://www.dlt.go.th/site/vei/ ตั้งแต่วันนี้ - วันที่ 14 พฤษภาคม 2564 ในเวลา 08.30 - 16.30 น. ของทุกวัน และงดรับการเดินทางมาจองด้วยตนเอง ณ ขบ. เป็นการชั่วคราว ทั้งนี้ ได้กำหนดเงื่อนไขในการจองหมายเลขทะเบียนรถจักรยานยนต์ผ่านช่องทางออนไลน์ โดยผู้ยื่นคำขอต้องเป็นเจ้าของรถที่จดทะเบียนหรือผู้เช่าซื้อรถเท่านั้น เลขทะเบียนที่จองแล้วห้ามเปลี่ยนเลขหรือโอนสิทธิ์เปลี่ยนชื่อหรือยกเลิก ไม่ว่ากรณีใด ๆ ทั้งสิ้น เมื่อได้รับหมายเลขทะเบียนแล้วต้องดำเนินการจดทะเบียนภายใน 90 วัน หากไม่มาดำเนินการจดทะเบียนภายในกำหนด ขบ. จะนำหมายเลขทะเบียนที่ได้รับจัดให้กับผู้อื่นต่อไป สามารถจองได้จำนวน 5 หมายเลขตามลำดับที่ต้องการ พร้อมกำหนดหมวดอักษรได้ตามวันที่เปิดจอง หากหมวดอักษรใดมีผู้อื่นเลือกแล้วเจ้าหน้าที่จะดำเนินการเปลี่ยนหมวดอักษรให้ใหม่โดยจะแจ้งผลการจองให้ทราบภายใน 1 - 3 วันทำการ และสามารถตรวจสอบผลการจองด้วยตนเองผ่านทางเว็บไซต์ ขบ.
รองอธิบดีกรมการขนส่งทางบก กล่าวเพิ่มเติมว่า ส่วนการจองหมายเลขทะเบียนรถยนต์ของกรุงเทพฯ สามารถจองได้ด้วยตนเองเช่นกันที่เว็บไซต์ www.tabienrod.com ประกอบด้วย รถเก๋ง รถกระบะ 4 ประตู รถตู้ และรถกระบะบรรทุก ซึ่งระบบของรถยนต์จะเปิดให้จองในวันและเวลาราชการ ตั้งแต่เวลา 10.00 - 16.00 น. ทราบผลการจองได้ทันที ช่วยลดขั้นตอนให้ประชาชนไม่ต้องเดินทางมาติดต่อที่ ขบ. โดยหมายเลขทะเบียนที่จองได้จะไม่สามารถยกเลิกหรือเปลี่ยนแปลงเป็นชื่อผู้อื่นได้ กรณีที่จองได้แล้วและเปลี่ยนใจไม่นำรถไปจดทะเบียนภายในเวลาที่กำหนดจะต้องรอให้พ้นระยะเวลาหลังจากจองครั้งแรกไปแล้ว 3 เดือน จึงจะสามารถนำข้อมูลรถคันเดิมไปจองเลขทะเบียนใหม่ได้ โดยเมื่อนำรถมาจดทะเบียนให้แจ้งหมายเลขที่จองได้กับเจ้าหน้าที่และดำเนินการจดทะเบียนตามขั้นตอน ซึ่งปัจจุบันการจดทะเบียนรถใหม่มีความสะดวก รวดเร็ว กรณีที่หลักฐานครบถ้วนใช้ระยะเวลาภายใน 1 วัน สามารถรับแผ่นป้ายทะเบียนรถได้ทันที ทั้งนี้ การจองหมายเลขทะเบียนรถทั้งรถยนต์และรถจักรยานยนต์ของกรุงเทพฯ ทำได้โดยง่ายดายเพียงแค่ไม่กี่ขั้นตอนเท่านั้น และไม่ต้องเสียค่าใช้จ่ายในการจอง สามารถทำได้ด้วยตนเองโดยไม่จำเป็นต้องติดต่อผ่านบุคคลภายนอก สำหรับต่างจังหวัดติดต่อสอบถามสำนักงานขนส่งจังหวัดโดยตรงหรือสอบถามได้ที่สายด่วนโทร. 1584
วันพุธที่ 5 พฤษภาคม 2564
กรมการขนส่งทางบก กระทรวงคมนาคม ห่วงใยในสถานการณ์การแพร่ระบาดของโรคติดเชื้อไวรัส COVID-19 งดการอบรม ด้านใบอนุญาตขับรถและผู้ประจำรถ ณ สำนักงานขนส่งทุกแห่ง ตั้งแต่ 16 เมษายน 2564
..
กรมการขนส่งทางบก กระทรวงคมนาคม ห่วงใยในสถานการณ์การแพร่ระบาดของโรคติดเชื้อไวรัส COVID-19
อัลบั้มภาพ
ข่าวที่เกี่ยวข้อง
“ชัยวุฒิ” วอนหยุดแชร์ข่าวปลอมเปิดจองวัคซีนโควิด-19
ครม.ขยายเวลาบังคับใช้ พ.ร.บ.คุ้มครองข้อมูลส่วนบุคคลอีก 1 ปี
สบส. แจงเรียกเก็บจ่ายค่ารักษาโควิด 19 เป็นไปตามหลักเกณฑ์ ฝ่าฝืนมีโทษทั้งจำทั้งปรับ
สธ.เข้มคัดกรอง ติดตาม และแยกผู้ติดเชื้อจากชุมชนในพื้นที่กทม.
สธ.-กทม. ร่วมบริหารจัดการดูแลผู้ติดเชื้อโควิด 19 ในพื้นที่กทม.
วันพุธที่ 5 พฤษภาคม 2564
ความคืบหน้าของโครงการเราชนะ ณ วันที่ 5 พฤษภาคม 2564
ความคืบหน้าของโครงการเราชนะ (โครงการฯ) ณ วันที่ 5 พฤษภาคม 2564 ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,722 ล้านบาท
ความคืบหน้าของโครงการเราชนะ (โครงการฯ) ณ วันที่ 5 พฤษภาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,722 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จำนวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 115,150 ล้านบาท และ 3) ประชาชนกลุ่มผู้ที่ต้องการความช่วยเหลือ
เป็นพิเศษที่ผ่านการคัดกรองคุณสมบัติแล้ว จำนวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 15,190 ล้านบาท ทำให้มีผู้ได้รับสิทธิ์ในโครงการฯ แล้ว รวมทั้งสิ้นจำนวน 32.9 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 204,062 ล้านบาท และมีผู้ได้รับสิทธิ์ในโครงการฯ ที่ใช้จ่ายจนครบวงเงินสิทธิ์แล้ว จำนวน 24.9 ล้านคน ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.3 ล้านกิจการ
สำนักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122
วันพุธที่ 5 พฤษภาคม 2564
"อนุชา" ตรวจเยี่ยมศูนย์สนับสนุนการเคลื่อนย้ายผู้ติดเชื้อโควิด-19 วอนอย่านำความเห็นส่วนตัวมาสร้างความขัดแย้ง ย้ำทุกฝ่ายต้องสามัคคี เพื่อก้าวผ่านวิกฤติโควิด-19
"อนุชา" ตรวจเยี่ยมศูนย์สนับสนุนการเคลื่อนย้ายผู้ติดเชื้อโควิด-19 วอนอย่านำความเห็นส่วนตัวมาสร้างความขัดแย้ง ย้ำทุกฝ่ายต้องสามัคคี เพื่อก้าวผ่านวิกฤติโควิด-19
วันนี้ (5 พฤษภาคม 2564) เวลา 15.30 น. นายอนุชา นาคาศัย รัฐมนตรีประจำสำนักนายกรัฐมนตรี ตรวจเยี่ยมการดำเนินงานของศูนย์สนับสนุนการเคลื่อนย้ายผู้ติดเชื้อโควิด-19 ณ กรมยุทธบริการทหาร โดยมี พลเอก ธิติชัย เทียนทอง รองเสนาธิการทหาร พลโท อรรถณพ ลาภชุ่มศรี เจ้ากรมยุทธบริการทหาร ร่วมต้อนรับและบรรยายสรุปการดำเนินงานของศูนย์
สำหรับศูนย์สนับสนุนการเคลื่อนย้ายผู้ติดเชื้อโควิด-19 เป็นไปตามบัญชาของ พลเอก ประยุทธ์ จันทร์โอชา นายกรัฐมนตรี ในฐานะผู้อำนวยการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 ที่ต้องการให้ทุกหน่วยงานมีการบูรณาการความร่วมมือ ช่วยเหลือประชาชน ที่ได้รับผลกระทบจากสถานการณ์แพร่ระบาดโควิด-19 โดยทางกรมยุทธบริการทหารได้สนับสนุนยานพาหนะสำหรับขนส่งผู้ติดเชื้อไปยังสถานพยาบาลในพื้นที่กรุงเทพมหานครและปริมณฑล จากข้อมูลการขนย้ายผู้ป่วยของทางศูนย์ ตั้งแต่วันที่ 14 เมษายน ถึงวันที่ 4 พฤษภาคม 2564 มีจำนวนทั้งสิ้น 609 ราย โดยทางศูนย์มีการจัดสรรยานพาหนะทั้งสิ้น จำนวนกว่า 60 คัน แบ่งเป็นยานพาหนะที่พร้อมใช้งานทันที จำนวน 31 คัน ยานพาหนะสนับสนุนศูนย์เอราวัณ จำนวน 10 คัน ยานพาหนะหมุนเวียนปฏิบัติหน้าที่ประจำศูนย์ 21 คัน และมีการจัดเตรียมรถพยาบาล จำนวน 4 คัน โดยการสนับสนุนของ 3 เหล่าทัพ และการประสานงานของหน่วยงานที่เกี่ยวข้อง รวมถึงการรับเรื่องร้องทุกข์ผ่านทางรายการ NBT รวมใจ สู้ภัยโควิด-19 ทางช่อง NBT
รัฐมนตรีประจำสำนักนายกรัฐมนตรี กล่าวว่า นายกรัฐมนตรีมีความเป็นห่วงต่อสถานการณ์โรคระบาดที่เกิดขึ้น ได้กำชับให้ทุกหน่วยงานประสานความร่วมมือเพื่อช่วยเหลือประชาชนอย่างเต็มที่ พร้อมกล่าวขอบคุณกรมยุทธบริการทหาร และทุกหน่วยงานของกระทรวงกลาโหม ที่มีการจัดระบบการขนส่ง ลำเลียงผู้ป่วยโควิด-19 ส่งถึงโรงพยาบาลโดยเร็ว ซึ่งปัจจุบันพบว่ารถพยาบาลรับส่งผู้ป่วยของสถานพยาบาลไม่เพียงพอ โดยเฉพาะในยามวิกฤติโรคระบาดที่ประชาชนต้องการความช่วยเหลือเพิ่มมากขึ้น
รัฐมนตรีประจำสำนักนายกรัฐมนตรี กล่าวเพิ่มเติมว่า การช่วยเหลือซึ่งกันและกันจะเป็นสิ่งที่นำพาประเทศชาติให้ผลวิกฤตที่เกิดขึ้นได้ วอนขอประชาชนอย่านำความเห็นส่วนตัวมาสร้างความขัดแย้งในสังคม ขอให้ทุกฝ่ายมีความรัก สามัคคี เพื่อที่จะทำให้ประเทศไทยก้าวผ่านวิกฤตินี้ไปด้วยกันได้
----------------------
วันพุธที่ 5 พฤษภาคม 2564
“ชัยวุฒิ” วอนหยุดแชร์ข่าวปลอมเปิดจองวัคซีนโควิด-19
“ชัยวุฒิ” วอนหยุดแชร์ข่าวปลอมเปิดจองวัคซีนโควิด-19
“ชัยวุฒิ”รมว.ดีอีเอสวอนหยุดแชร์ข่าวปลอมโรงพยาบาลเอกชนเปิดให้จองวัคซีนโควิด-19ของโมเดอร์นาล่าสุดประสานทวิตเตอร์ปิดกั้นแล้ว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าขณะนี้มีการเผยแพร่และแชร์ต่อข่าวปลอมเกี่ยวกับประเด็นโรงพยาบาลเอกชนเปิดให้จองวัคซีนโควิด-19ของโมเดอร์นา(Moderna)สร้างความเข้าใจผิดและสับสนให้กับประชาชนจึงอยากขอความร่วมมือจากประชาชนและสื่อออนไลน์/โซเชียลต่างๆให้หยุดการแชร์ลิ้งค์และข้อความข่าวปลอมดังกล่าวโดยล่าสุดกระทรวงดิจิทัลฯได้ประสานงานปิดกั้นการแชร์ลิงค์ข้อมูลเท็จนี้ผ่านทวิตเตอร์แล้ว
ทั้งนี้จากกรณีที่มีการแชร์ลิงค์และข้อความในสื่อออนไลน์เรื่องโรงพยาบาลเมดพาร์คเปิดให้ลงทะเบียนจองวัคซีนโควิด-19ของModernaทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับทางศบค. กระทรวงมหาดไทยพบว่าประเด็นดังกล่าวเป็นข้อมูลเท็จโดยเมดพาร์คชี้แจงว่าโรงพยาบาลฯเปิดให้มีการกรอกข้อมูลผ่านเว็บไซต์เพื่อเตรียมการให้ผู้มีสิทธิ์รับวัคซีนจากรัฐบาลได้มารับการฉีดที่โรงพยาบาลฯโดยไม่มีค่าใช้จ่ายซึ่งไม่ใช่การเปิดจองวัคซีนโควิด-19หรือขายวัคซีนแต่อย่างใด
อย่างไรก็ตามกระทรวงดิจิทัลฯขอแนะนําให้ผู้ที่ต้องการลงทะเบียนฉีดวัคซีนจากรัฐบาลเข้าไปลงทะเบียนโดยตรงที่แอปหมอพร้อม หรือLINE IDหมอพร้อมเพื่อจะได้สามารถให้ข้อมูลส่วนบุคคลและข้อมูลสุขภาพโดยตรงกับกระทรวงสาธารณสุขและสามารถนัดวันเวลาฉีดวัคซีนที่สถานพยาบาลที่ผู้ลงทะเบียนสะดวกได้โดยตรง
“ขอย้ำเตือนพี่น้องประชาชนอย่าแชร์ข้อมูลเท็จและอย่ากรอกข้อมูลส่วนบุคคลของตนเองผ่านเว็บไซต์ที่อาจเก็บข้อมูลของเราไปใช้ไม่ตรงตามวัตถุประสงค์”นายชัยวุฒิกล่าว
***********
วันพุธที่ 5 พฤษภาคม 2564
บีโอไอชี้ลงทุนไตรมาสแรก ปี 64 มูลค่ากว่า 1.2 แสนล้านบาท
“การแพทย์ - อิเล็กทรอนิกส์” เติบโต รองรับเศรษฐกิจฟื้นหลังโควิด
บีโอไอเผยภาวะการลงทุนในช่วงไตรมาสแรกของปี2564ยอดขอรับส่งเสริมรวมกว่า 1.2แสนล้านบาท เติบโตจากไตรมาสแรกปีก่อนมากถึงร้อยละ80พบกลุ่มอุตสาหกรรมการแพทย์ และอิเล็กทรอนิกส์เติบโตท่ามกลางสถานการณ์โควิด ขณะที่EECยังคงเนื้อหอมเป็นพื้นที่เป้าหมายหลักของนักลงทุน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่า การลงทุนในช่วงไตรมาสแรก (ม.ค.-มี.ค.) ปี2564มีคำขอรับการส่งเสริมการลงทุนจำนวน401โครงการ มูลค่าลงทุนรวม123,360ล้านบาท มีอัตราเติบโตทั้งจำนวนโครงการและมูลค่าการลงทุนเมื่อเทียบกับช่วงไตรมาสแรกของปี2563โดยจำนวนโครงการเติบโตร้อยละ14และมูลค่าเติบโตร้อยละ80
กลุ่มอุตสาหกรรมเป้าหมายที่เป็นกลไกขับเคลื่อนเศรษฐกิจมีมูลค่าลงทุนทั้งสิ้น74,830ล้านบาท โดย2อันดับแรกที่มีมูลค่าการขอรับการส่งเสริมสูงสุด ได้แก่1) อุตสาหกรรมการแพทย์ มูลค่า18,430 ล้านบาท เติบโตขึ้นมากกว่า100เท่า เมื่อเทียบกับช่วงเดียวกันปีก่อน2) อุตสาหกรรมเครื่องใช้ไฟฟ้าและอิเล็กทรอนิกส์17,410ล้านบาท เติบโตขึ้นร้อยละ 64 เมื่อเทียบกับช่วงเดียวกันปีก่อน
“ปัจจัยสำคัญที่ทำให้อุตสาหกรรมการแพทย์เติบโตอย่างต่อเนื่องมาจากสถานการณ์โควิด ซึ่งทำให้ความต้องการสินค้าในหมวดการแพทย์เพิ่มมากขึ้น ส่งผลให้มีการขยายการลงทุนในประเทศไทย นอกจากนี้ ยังมีเครื่องใช้ไฟฟ้าและอิเล็กทรอนิกส์ที่เป็นอุตสาหกรรมในกลุ่มS-Curveขยายตัวต่อเนื่องจากผลของWork From Homeซึ่งเป็นแนวทางใหม่ในการทำงานในยุคเชื้อโควิดระบาด และการย้ายฐานการผลิตในอุตสาหกรรมนี้ยังมีอย่างต่อเนื่อง” เลขาธิการบีโอไอกล่าว
ด้านการลงทุนโดยตรงจากต่างประเทศ (FDI) มีโครงการยื่นขอรับการส่งเสริมจำนวน191โครงการ มูลค่าลงทุน61,979ล้านบาท คิดเป็นมูลค่าเพิ่มขึ้นร้อยละ143เมื่อเทียบกับช่วงเดียวกันปีก่อน โดยอันดับประเทศที่ยื่นขอรับการส่งเสริมที่มีมูลค่ามากที่สุด3อันดับแรก ได้แก่ เกาหลีใต้ จีน และสิงคโปร์ ซึ่งมีขนาดการลงทุนใกล้เคียงกัน ทั้งนี้ การลงทุนของเกาหลีใต้ปรับสูงขึ้นในไตรมาสนี้เนื่องจากมีการร่วมทุนในโครงการขนาดใหญ่ด้านอุตสาหกรรมการแพทย์
สำหรับพื้นที่เป้าหมายที่มีมูลค่าการลงทุนสูงสุดอยู่ในเขตพัฒนาพิเศษภาคตะวันออก (EEC) โดยมีโครงการยื่นขอรับการส่งเสริมมูลค่า64,410ล้านบาท เติบโตขึ้นร้อยละ39เมื่อเทียบกับช่วงเดียวกันปีก่อน แบ่งเป็น จังหวัดระยอง มูลค่าลงทุน29,430ล้านบาท จังหวัดชลบุรี24,970ล้านบาท และจังหวัดฉะเชิงเทรา10,010ล้านบาท
นอกจากนี้ การขอรับการส่งเสริมการลงทุนตามมาตรการส่งเสริมการลงทุนเพื่อปรับปรุงประสิทธิภาพเพิ่มขึ้นมาก โดยมีจำนวน 39 โครงการ เงินลงทุน 8,400 ล้านบาท เพิ่มขึ้นเกือบ 6 เท่า เมื่อเทียบกับช่วงเดียวกันปีก่อน โดยแบ่งเป็นมาตรการปรับปรุงประสิทธิภาพด้านประหยัดพลังงาน พลังงานทดแทน และลดผลกระทบต่อสิ่งแวดล้อม จำนวน 21 โครงการ เงินลงทุน 5,630 ล้านบาท มาตรการปรับปรุงประสิทธิภาพด้านการปรับเปลี่ยนเครื่องจักร จำนวน 16 โครงการ เงินลงทุน 2,470 ล้านบาทและมาตรการวิจัยและพัฒนาหรือออกแบบทางวิศวกรรมเพื่อปรับปรุงประสิทธิภาพจำนวน2โครงการ เงินลงทุน300 ล้านบาท
*******************************
วันพฤหัสบดีที่ 6 พฤษภาคม 2564
รมว.ยุติธรรม เร่งตั้ง โรงพยาบาลสนามราชทัณฑ์ ป้องกัน ผู้ต้องขังติดเชื้อโควิด19500เตียง รับมือผู้ต้องขังป่วยที่รับเชื้อก่อนเข้าเรือนจำ
นายสมศักดิ์ เทพสุทิน รัฐมนตรีว่าการกระทรวงยุติธรรม เร่งตั้ง โรงพยาบาลสนามราชทัณฑ์ ป้องกัน ผู้ต้องขังติดเชื้อโควิด19500เตียง รับมือผู้ต้องขังป่วยที่รับเชื้อก่อนเข้าเรือนจำ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความพร้อมในการทำโรงพยาบาลสนามของกรมราชทัณฑ์เพื่อรองรับการแพร่ระบาดเชื้อไวรัสโคโรน่า (COVID19) ว่า เรื่องดังกล่าวได้ดำเนินการ ตั้งแต่วันที่ 17 เมษายน 2564 มีการปรับปรุงอาคารบริเวณโดยรอบเรือนจำกลางคลองเปรม ทั้งหมด 5 ตึก เพื่อรองรับผู้ต้องขัง 7 เรือนจำ อาทิ เรือนจำกลางคลองเปรม เรือนจำพิเศษกรุงเทพ ทัณฑสถานหญิงกลาง เป็นต้น ซึ่งเวลานี้จากการดำเนินการเบื้องต้นสามารถใช้ได้แล้ว 2 ตึก รองรับได้ 170 คน จากนี้จะเร่งดำเนินการใน 3 ตึกที่เหลือ ซึ่งตนจะลงไปดูด้วยตัวเองและคาดว่าอีกไม่นานจะแล้วเสร็จ เมื่อทุกอย่างเสร็จสิ้นตามแผน 5 ตึก จะสามารถรองรับผู้ต้องขังที่ติดเชื้อโควิด 19 ได้สูงสุดถึง 500 คน ส่วนมาตรฐานอาคารนั้นตึกมีสภาพอากาศถ่ายเท ที่หลับนอนมีการจัดอย่างเป็นระเบียบ มีพยาบาลดูแล และยาที่เตรียมไว้ในการรักษาเป็นไปตามมาตรฐานสาธารณสุข ขณะเดียวกันโรงพยาบาลสนามราชทัณฑ์ไม่สามารถรับประชาชนภายนอกได้เพราะเป็นเรื่องของความมั่นคง
“เรื่องนี้เราต้องเตรียมความพร้อมในการรับมือ ผมจะลงไปติดตามด้วยตัวเองเพื่อให้ทุกอย่างเป็นไปตามเป้าหมาย เพราะผู้ต้องขังมีเข้าใหม่ทุกวันจึงไม่แปลกที่จะมีบางคนอาจรับเชื้อโควิด 19 ปะปนเข้ามา แต่การคัดกรองของราชทัณฑ์ก็ทำอย่างเข้มงวดตามที่ตนได้ย้ำเสมอว่าอย่าให้เชื้อหลุดเข้าในแดนคุมขัง การสร้างโรงพยาบาลสนามราชทัณฑ์ 500 เตียง เป็นการเตรียมความพร้อมตามศักยภาพที่ราชการมีอยู่” รมว.กระทรวงยุติธรรม กล่าว
วันพุธที่ 5 พฤษภาคม 2564
การประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 2/2564
รองปลัดวรวรรณฯ เป็นประธานการประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 2/2564
วันนี้ (5 พฤษภาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 2/2564 โดยมีนายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้แทนจากหน่วยงานที่เกี่ยวข้อง อาทิ การไฟฟ้าฝ่ายผลิตแห่งประเทศไทย สำนักงานพัฒนาวิทยาศาสตร์และเทคโนโลยีแห่งชาติ สำนักงานมาตรฐานผลิตภัณฑ์อุตสาหกรรม กรมอุตสาหกรรมพื้นฐานและการเหมืองแร่ กรมโรงงานอุตสาหกรรม เข้าร่วมประชุมผ่านโปรแกรม Zoom ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
ซึ่งที่ประชุมได้รายงานการดำเนินงานความร่วมมือเพื่อส่งเสริมผู้ประกอบการด้านเทคโนโลยีและนวัตกรรม ระหว่างกระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรม ได้แก่ โครงการประกวดการพัฒนาผู้ประกอบการวิสาหกิจเริ่มต้น (Start up) ภายใต้สินเชื่อเสริมพลังสร้างอนาคต เอสเอ็มอีไทย ปี 2564 โดยมีวัตถุประสงค์เพื่อลงทุนขยาย ปรับปรุงกิจการและเพื่อเสริมสภาพคล่อง รวมถึงภาพรวมของการดำเนินโครงการ
นอกจากนี้ยังได้รายงานความก้าวหน้าข้อเสนอ Conceptual Model Project เพื่อนำเสนอเป็นโครงการ Show case ในการประชุม APEC ปี พ.ศ. 2565 โดยการบูรณาการร่วมกันระหว่าง กระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรม ได้แก่ โครงการนำร่องสาธิตการใช้แผงโซลาร์ปลดระวางจากโซล์ฟาร์มเพื่อสร้างประโยชน์ต่อชุมชน (Solar Module Second Life for Better Life) โดยมีวัตถุประสงค์เพื่อส่งเสริมการใช้ประโยชน์ เพิ่มความคุ้มค่า เพิ่มคุณภาพชีวิตให้ชุมชน
วันพฤหัสบดีที่ 6 พฤษภาคม 2564
รมว.ยุติธรรม เผย ศูนย์เฟคนิวส์ ดีเอสไอ ล่า มือป่วนโพสต์ “โควิดสายพันธุ์อินเดีย” พบเป็นนักการเมืองท้องถิ่น เตรียมให้ข้อมูลโครงข่ายเชิงลึก ต่อ บก.ปอท. ดำเนินการเอาผิด เตือนประชาชนเช็
นายสมศักดิ์ เทพสุทิน รัฐมนตรีว่าการกร เผย ศูนย์เฟคนิวส์ ดีเอสไอ ล่า มือป่วนโพสต์ “โควิดสายพันธุ์อินเดีย” พบเป็นนักการเมืองท้องถิ่น เตรียมให้ข้อมูลโครงข่ายเชิงลึก ต่อ บก.ปอท. ดำเนินการเอาผิด เตือนประชาชนเช็คก่อนแชร์ก่อนตกเป็นเครื่องมือกลุ่มคนไม่หวังดี
ภายหลังที่กรมสอบสวนคดีพิเศษ หรือ ดีเอสไอ ตั้งศูนย์สืบสวนต่อต้านข่าวสารอันเป็นเท็จในสถานการณ์การแพร่ระบาดไวรัสโคโรน่า ( COVID-19 ) หรือ เฟคนิวส์ ล่าสุดการประชุมมีข้อสรุป หลังทำการตรวจสอบกรณีการบิดเบือนข้อมูลทั้งยังมีการแชร์ เรื่องการแพร่ระบาดเชื้อโควิดสายพันธุ์อินเดีย บริเวณห้างดิโอลด์สยาม จากนักศึกษาที่เดินทางไปศึกษาในประเทศอินเดีย
นายสมศักดิ์ เปิดเผยว่า จากการตรวจสอบพบว่าผู้เผยแพร่ข้อมูล โควิดสายพันธุ์อินเดีย ที่เป็นเท็จจนสังคมเข้าใจผิดจนมีการแชร์ต่อๆกันไปในโลกโซเชียลมีเดีย เป็นนักการเมืองท้องถิ่นจังหวัดหนึ่งเป็นคนเผยแพร่ จากนี้ ดีเอสไอ จะรวบรวมหลักฐานและส่งข้อมูลความเชื่อมโยงของกลุ่มที่บิดเบือนข้อมูลความเป็นจริงในเรื่อง โควิด 19 ให้กับ กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) หรือ ประสานข้อมูลต่อไปยัง ศูนย์ต่อต้านข่าวปลอมกระทรวงดิจิทัลเพื่อเศรษฐกิจและสังคม (ดีอีเอส) เพื่อให้ไปดำเนินการต่อ แต่หากประเด็นใดที่ ศูนย์เฟคนิวส์ ดีเอสไอสามารถดำเนินการเอาผิดทางกฎหมายได้ด้วยตัวเองก็จะทำในทันที
“เวลานี้กลุ่มคนที่ให้ข่าวอันเป็นเท็จ มีความจงใจให้ประชาชนเกิดความสับสน ตระหนกตกใจ ทั้งยังหวังดิสเครดิตรัฐบาล หวังสร้างความเกลียดชัง ดังนั้นเรื่องนี้กระทรวงยุติธรรม ที่กำกับดูแลดีเอสไอจะเข้ามามีส่วนร่วมในการหาข้อมูลเชิงลึกของผู้กระทำผิด เพราะเวลานี้รัฐบาลทำทุกทางในการแก้ปัญหาโควิด19 ให้สถานการณ์ดีขึ้น และขอให้กลุ่มที่สร้างข่าวปลอมที่เกี่ยวกับโควิด 19 หยุดพฤติกรรมซ้ำเติมสังคมเสียที นอกจากนี้ผมอยากฝากให้ประชาชน เช็คก่อนแชร์ข่าวสารในโซเชียลมีเดีย ตรวจสอบข้อมูลโดยตรงจากรัฐบาลว่าอันไหนจริงหรือเท็จไม่งั้นจะตกเป็นเครื่องมือของกลุ่มที่ไม่หวังดี” รัฐมนตรีว่าการกระทรวงยุติธรรมกล่าว
วันพุธที่ 5 พฤษภาคม 2564
วธ. ปรับแผนงาน โครงการ กิจกรรมให้สอดรับสถานการณ์โควิด-19 มุ่งสร้างเศรษฐกิจฐานรากแก่ชุมชน พร้อมพลิกวิกฤตเป็นโอกาสใช้ช่วงงดรับนักท่องเที่ยว เตรียมความพร้อมสถานที่ อบรมมัคคุเทศก์
วธ. ปรับแผนงาน โครงการ กิจกรรมให้สอดรับสถานการณ์โควิด-19 มุ่งสร้างเศรษฐกิจฐานรากแก่ชุมชน พร้อมพลิกวิกฤตเป็นโอกาสใช้ช่วงงดรับนักท่องเที่ยว เตรียมความพร้อมสถานที่ อบรมมัคคุเทศก์ในชุมชนคุณธรรมฯ “บวร On Tour” ไว้รับนักท่องเที่ยวหลังโควิดคลี่คลาย
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า เมื่อเร็วๆ นี้ ได้ประชุมผู้บริหารสำนักงานปลัดกระทรวงวัฒนธรรม (สป.วธ.) และสำนักงานวัฒนธรรมจังหวัด (สวจ.) ทั่วประเทศผ่านการประชุมทางออนไลน์ โดยที่ประชุมได้กำชับให้ทุกหน่วยงานเร่งเบิกจ่ายงบประมาณรายจ่ายประจำปีงบประมาณ พ.ศ.2564 ในช่วงไตรมาสที่ 3 (เดือนเมษายน-มิถุนายน 2564) ให้เป็นไปตามเป้าหมายที่ตั้งไว้ให้มากที่สุด และได้มอบหมายให้ทุกจังหวัดไปจัดทำแผนดำเนินงานในช่วง 6 เดือน (เมษายน-กันยายน 2564) เพื่อให้สอดรับกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่เกิดขึ้น อีกทั้งให้แต่ละหน่วยงานปรับเปลี่ยนวิธีทำงานโดยมุ่งสร้างเศรษฐกิจฐานรากแก่ชุมชน เพื่อขับเคลื่อนภารกิจต่างๆไปข้างหน้าอย่างไม่หยุดนิ่ง เช่น การเร่งพัฒนา ต่อยอดและยกระดับผลิตภัณฑ์วัฒนธรรมไทย (CPOT) การส่งเสริมชุมชนคุณธรรมน้อมนำหลักปรัชญาของเศรษฐกิจพอเพียงขับเคลื่อนด้วยพลัง บวร การยกระดับให้เป็นชุมชนคุณธรรมฯ “บวร On Tour” เพื่อให้เป็นแหล่งท่องเที่ยวเชิงวัฒนธรรม ช่วยสร้างอาชีพ สร้างรายได้ให้แก่ชุมชนและประเทศอย่างยั่งยืน
ปลัด วธ. กล่าวอีกว่า แม้ขณะนี้เกิดสถานการณ์การแพร่ระบาดของโควิด-19 ทำให้ชุมชนคุณธรรมฯ “บวร On Tour” ต้องงดจัดกิจกรรมต่างๆ และงดต้อนรับนักท่องเที่ยวชั่วคราว แต่ถือว่าวิกฤตนี้เป็นโอกาสที่จะให้ สวจ.ร่วมกับชาวชุมชนจัดเตรียมความพร้อมทุกด้าน เช่น สถานที่ต่างๆ การพัฒนาแหล่งเรียนรู้ ฝึกอบรมอาชีพ การอบรมมัคคุเทศก์ การจัดทำโฮมสเตย์เพื่อเตรียมความพร้อมต้อนรับนักท่องเที่ยวที่จะเข้ามาหลังสถานการณ์โควิด-19 คลี่คลาย ล่าสุดได้จัดสรรงบประมาณเพื่อพัฒนาต่อยอดโครงการชุมชนคุณธรรมฯ “บวร On Tour” ให้สวจ. แล้วกว่า 6 ล้านบาท
ทั้งนี้ การจัดกิจกรรมต่างๆได้กำชับให้สวจ.พิจารณาความเหมาะสมและปฏิบัติตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 และกระทรวงสาธารณสุขอย่างเคร่งครัด
วันพุธที่ 5 พฤษภาคม 2564
สบส. แจงเรียกเก็บจ่ายค่ารักษาโควิด 19 เป็นไปตามหลักเกณฑ์ ฝ่าฝืนมีโทษทั้งจำทั้งปรับ
อธิบดีกรมสนับสนุนบริการสุขภาพ ชี้แจง หลักเกณฑ์การเรียกเก็บค่ารักษาโรคโควิด 19 ของโรงพยาบาลเอกชน ต้องเป็นไปตามหลักเกณฑ์ที่ ครม.มีมติเห็นชอบ ทั้ง 3 ฉบับ ฝ่าฝืนจำคุกไม่เกิน 2 ปี ปรับไม่เกิน 4 หมื่นบาท หรือทั้งจำทั้งปรับ ในส่วนสิ่งอำนวยความสะดวกเพิ่มเติม
อธิบดีกรมสนับสนุนบริการสุขภาพ ชี้แจง หลักเกณฑ์การเรียกเก็บค่ารักษาโรคโควิด 19 ของโรงพยาบาลเอกชน ต้องเป็นไปตามหลักเกณฑ์ที่ ครม.มีมติเห็นชอบ ทั้ง 3 ฉบับ ฝ่าฝืนจำคุกไม่เกิน 2 ปี ปรับไม่เกิน 4 หมื่นบาท หรือทั้งจำทั้งปรับ ในส่วนสิ่งอำนวยความสะดวกเพิ่มเติม เป็นสิทธิของผู้ป่วย และญาติที่จะเลือกรับบริการโดยชำระค่าใช้จ่ายเอง
บ่ายวันนี้ (5 พฤษภาคม 2564 ) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า ระบบการดูแลประชาชน รัฐบาลและกระทรวงสาธารณสุขได้ตระหนักดีว่า ในภาวะเช่นนี้การลดภาระให้กับประชาชนในเรื่องของค่ารักษาพยาบาลเป็นเรื่องสำคัญ กระทรวงสาธารณสุขจึงได้ประกาศว่า โรคโควิด 19 เป็นโรคฉุกเฉินและติดต่ออันตราย เป็นสภาวะฉุกเฉินที่ทุกคนในแผ่นดินไทยต้องได้รับการรักษาพยาบาล ทั้งในภาครัฐ และเอกชน ซึ่งเป็นไปตามมติครม.ที่ประกาศเรื่องค่าใช้จ่ายในการดำเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 โดยทั้ง 3 ฉบับมีหลักเกณฑ์เงื่อนไขการเบิกจ่าย ดังนี้ ฉบับที่ 1 ประกาศใช้วันที่ 31 มีนาคม 2563 รายการยา ค่าห้อง ค่าเครื่องมือแพทย์ ค่าบุคลากร ครอบคลุมความจำเป็นในการดูแล ฉบับที่ 2 ประกาศใช้วันที่ 21 เมษายน 2563 ปรับเพิ่มรายการยาให้ครอบคลุม และฉบับที่ 3 ประกาศใช้วันที่ 27 เมษยน 2563 เพิ่มเติมให้ครอบคลุมในเรื่องรถรับส่งผู้ป่วย ค่าทำความสะอาดรถ และค่ารักษาอาการไม่พึงประสงค์หลังฉีดวัคซีน
สำหรับสถานพยาบาลเอกชนให้ดำเนินการเรียกเก็บจากสปสช.ตามบัญชีและอัตราแนบท้ายประกาศในส่วนสิ่งอำนวยความสะดวกเพิ่มเติม ให้เป็นสิทธิของผู้ป่วย และญาติที่จะเลือกรับบริการโดยชำระค่าใช้จ่ายเองโดยเมื่อผู้ป่วยเข้าไปรับการรักษาสถานพยาบาลจะต้องได้รับการดูแล 2 เรื่อง คือ ดูแลผู้ป่วยให้เกิดความปลอดภัย เรียกเก็บค่าใช้จ่ายจากสำนักงานหลักประกันสุขภาพแห่งชาติ หากไม่ดำเนินตามประกาศ มีโทษในมาตรา 66 ซึ่งอัตราโทษจำคุกไม่เกิน 2 ปี ปรับไม่เกิน 4 หมื่นบาท หรือทั้งจำทั้งปรับ
จากการดำเนินงานที่ผ่านมา พบสถานพยาบาลเอกชนฝ่าฝืนดำเนินการเรียกค่ารักษาพยาบาลจากผู้ป่วย จำนวน 44 เรื่อง ผู้รับบริการ 74 ราย ขณะนี้ได้ดำเนินการไปตามกฎหมาย ซึ่งสถานพยาบาลได้คืนเงินผู้ป่วยทั้ง 74 รายแล้ว สำหรับเดือนเมษายนมีเรื่องคงค้างอยู่ระหว่างสอบสวน หากมีข้อสงสัยหรือสอบถามเพิ่มเติมในเรื่องการเก็บค่ารักษาพยาบาล ได้ที่สายด่วน 1330 สปสช และสายด่วน 1426 กรมสนับสนุนบริการสุขภาพ
********************************5 พฤษภาคม 2564
วันพุธที่ 5 พฤษภาคม 2564
รองโฆษก เผย สปสช. ให้ความมั่นใจ  ช่วยเหลือหากได้รับความเสียหายหลังการฉีดวัคซีนโควิด-19 โดยรัฐ
รองโฆษก เผย สปสช. ให้ความมั่นใจ  ช่วยเหลือหากได้รับความเสียหายหลังการฉีดวัคซีนโควิด-19 โดยรัฐ
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า รัฐบาล โดย สปสช. ช่วยเหลือดูแลคนไทยทุกสิทธิ์ทั้งสิทธิประกันสังคม บัตรทอง และสิทธิราชการ รวมทั้งบุคลากรสาธารณสุข หากได้รับความเสียหายจากการรับการฉีด “วัคซีนโควิด-19” โดยรัฐ โดยเริ่มให้ความคุ้มครองตั้งแต่วัคซีนเข็มแรกที่ฉีดให้คนไทย เมื่อวันที่ 28 กุมภาพันธ์ 2564 ตามหลักเกณฑ์การช่วยเหลือ มาตรา 41 พ.ร.บ.หลักประกันสุขภาพแห่งชาติ พ.ศ. 2545 ย้ำหลักการไม่ใช่พิสูจน์ถูกผิด โดยประชาชนสามารถยื่นเรื่องได้ทั้งที่โรงพยาบาล สาธารณสุขจังหวัด และเขต สปสช. ซึ่งจะมีคณะกรรมการพิจารณาอัตราช่วยเหลือเยียวยา ภายใน 5 วัน หลังจากที่อนุกรรมการได้รับเรื่อง ซึ่งจะเป็นใช้จ่ายงบประมาณจากงบใช้จ่ายเงิน (กู้) เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคโควิด-19
“ขอให้ประชาชนเชื่อมั่นว่ารัฐบาลดูแลความมั่นคงด้านสุขภาพของคนไทยทุกคน อย่างดีที่สุดรวมทั้งในช่วงวิกฤตโควิด-19 ทั้งประชาชนบุคลากรทางการแพทย์ เจ้าหน้าที่ทหาร ตำรวจ ด่านหน้า หากท่านได้รับความเสียหายจากการรับบริการสาธารณสุขหรือกรณีของการรับวัคซีนโควิด-19 ของภาครัฐ ที่บางรายเท่านั้นที่เกิดอาการหรือผลข้างเคียงไม่พึงประสงค์ จะได้รับการดูแลช่วยเหลือจากรัฐบาล” นางรัชดา ย้ำ
สำหรับ ผู้ลงทะเบียนรับวัคซีนโควิด-19 จนถึงวันนี้ (ณ เวลา 08.00 น.) รวมจำนวน 1,016,893 คน โดยลงทะเบียนผ่านไลน์ 818,962 คน และแอปพลิเคชั่น 197,931 คน โดยได้มีการรายงานให้บริการฉีดวัคซีนโควิด-19 ไปแล้ว 1,573,075 โดส เป็นเข็มที่ 1 จำนวน 1,150,564 ราย และมีผู้ได้รับแล้ว 2 เข็มจำนวน 422,511 ราย สำหรับการฉีดวัคซีนโควิด-19 ให้ประชาชนในพื้นที่กรุงเทพมหานคร สะสมแล้ว 285,735 โดส ในส่วนจังหวัดภูเก็ตมีรายงานว่า มีประชาชนที่ได้รับวัคซีนครบ 2 โดสแล้วราว 1 แสนคน โดยโรงพยาบาลวชิระภูเก็ตร่วมกับภาคเอกชน กระจายจุดฉีดวัคซีน 5 จุดใน 3 อำเภอ ที่ รร.อังสนา ลากูนา / สะพานหิน / ภูเก็ต ออร์คิด รีสอร์ท / ห้างจังซีลอน ด้วย
.........................
วันพุธที่ 5 พฤษภาคม 2564
ครม.อนุมัติต่ออายุโครงการให้สิทธิพิเศษทางภาษีแก่ประเทศพัฒนาน้อยที่สุด อีก 6 ปี เพิ่มแหล่งนำเข้าสินค้าทางเลือก
ครม.อนุมัติต่ออายุโครงการให้สิทธิพิเศษทางภาษีแก่ประเทศพัฒนาน้อยที่สุด อีก 6 ปี เพิ่มแหล่งนำเข้าสินค้าทางเลือก
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 พฤษภาคม 2564 ว่า ครม.อนุมัติต่ออายุโครงการการให้สิทธิพิเศษแก่ประเทศพัฒนาน้อยที่สุด อาทิ อัฟกานิสถาน แองโกลา บังกลาเทศ และเอธิโอเปีย ซึ่งเป็นไปตามพันธกรณีของไทยในฐานะสมาชิกองค์การการค้าโลก (WTO) โดยยกเลิกภาษีนำเข้าและโควตา (Duty Free Quota Free Scheme : DFQF) ขยายระยะเวลาออกไปอีก 6 ปี สิ้นสุดวันที่ 31 ธันวาคม 2569 (จากเดิม โครงการระยะที่ 1 สิ้นสุดเมื่อ 31 ธันวาคม 2563) ตามที่กระทรวงพาณิชย์เสนอ ซึ่งการต่ออายุโครงการในครั้งนี้ มีจำนวนสินค้าที่ไทยให้สิทธิพิเศษภายใต้โครงการรวมทั้งสิ้น 7,187 รายการ หรือคิดเป็นร้อยละ 66.47 ของรายการสินค้าทั้งหมดในระบบ HS 2017 (ระบบพิกัดศุลกากรสากล) ส่วนประเทศที่ต้องการใช้สิทธิพิเศษ จะต้องดำเนินการตามระเบียบปฏิบัติเกี่ยวกับหนังสือรับรองถิ่นกำเนิดสินค้าตามประกาศกรมศุลกากร
สำหรับผลการดำเนินโครงการ DFQF ระยะที่ 1 ซึ่งไทยเข้าร่วมตั้งแต่วันที่ 9 เมษายน 2558 และสิ้นสุดโครงการเมื่อวันที่ 31 ธันวาคม 2563 มีมูลค่าและสัดส่วนการนำเข้าภายใต้โครงการน้อยมาก เมื่อเทียบกับการนำเข้าจากทั่วโลก ในปี 2562 มีมูลค่าการนำเข้ารวม 39.37 ล้านบาท คิดเป็นร้อยละ 0.0005 ของการนำเข้าจากทั่วโลก และในปี 2563 มีมูลค่าการนำเข้ารวม 98.09 ล้านบาท คิดเป็นร้อยละ 0.0015 ของการนำเข้าจากทั่วโลก โดยเป็นการนำเข้าสินค้าจากประเทศเอธิโอเปียและบังกลาเทศ รวม 11 รายการ ซึ่งสินค้าที่มีการใช้สิทธิพิเศษ 3 อันดับแรก คือ 1)เมล็ดงานที่บริโภคได้ 2)กางเกงขายาว ชุดหมี กางเกงสามส่วน กางเกงขาสั้นทำจากเส้นใยสังเคราะห์ และ 3)เครื่องใช้บนโต๊ะอาหารและเครื่องครัวอื่นๆ ที่ทำจากพลาสติก
นางสาวรัชดากล่าวว่า การต่ออายุโครงการดังกล่าว แม้จะเป็นการยกเว้นภาษี ซึ่งจะทำให้รัฐสูญเสียรายได้ประมาณปีละ 32 - 36 ล้านบาท แต่จะเป็นประโยชน์อย่างยิ่งต่อประเทศไทยทำให้มีแหล่งนำเข้าทางเลือกมากขึ้น โดยเฉพาะสินค้ากลุ่มวัตถุดิบและสินค้าขั้นต้น และมีราคาสินค้าที่ถูกกว่าหลายรายการ เมื่อเทียบกับราคานำเข้าเฉลี่ยจากทั้งโลกและจากแหล่งนำเข้าอื่นๆ
---------------------
วันพุธที่ 5 พฤษภาคม 2564
สธ.เข้มคัดกรอง ติดตาม และแยกผู้ติดเชื้อจากชุมชนในพื้นที่กทม.
กระทรวงสาธารณสุขร่วมกับกทม. เข้มคัดกรอง ค้นหาเชิงรุก ติดตามผู้สัมผัสเสี่ยงสูง-ต่ำ แยกผู้ติดเชื้อจากชุมชน นำเข้าสู่ระบบการรักษาโดยเร็วที่สุด
กระทรวงสาธารณสุขร่วมกับกทม. เข้มคัดกรอง ค้นหาเชิงรุก ติดตามผู้สัมผัสเสี่ยงสูง-ต่ำ แยกผู้ติดเชื้อจากชุมชน นำเข้าสู่ระบบการรักษาโดยเร็วที่สุด ชุมชนพัฒนาบ่อนไก่ ชุมชนโปโล ชุมชนพระเจน ชุมชนกุหลาบแดง ชุมชนร่วมฤดี ชุมชนเคหะบ่อนไก่เขตปทุมวันพบผู้ไม่ติดเชื้อถึงร้อยละ 99 เร่งฉีดวัคซีนในพื้นที่ สร้างภูมิคุ้มกันลดป่วยรุนแรง ลดเสียชีวิต
บ่ายวันนี้ (5 พฤษภาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงว่า วันนี้ประเทศไทยมีผู้ติดเชื้อรายใหม่ระลอก เมษายน 2564 จำนวน 2,112 ราย จากระบบเฝ้าระวังในโรงพยาบาล 1,955 ราย คัดกรองเชิงรุกในชุมชน 152 ราย จากต่างประเทศ 5 ราย รักษาหายเพิ่ม 1,886 ราย หายป่วยสะสม 16,934 ราย อยู่ระหว่างการรักษา 30,222 ราย อาการหนัก 1,042 ราย ต้องใช้เครื่องช่วยหายใจ 343 ราย และมีผู้เสียชีวิต 15 ราย เป็นชาย 8 ราย หญิง 7 ราย อายุระหว่าง 50-86 ปี อยู่ใน กทม. 4 ราย นนทบุรี สุโขทัย จังหวัดละ 2 ราย ปทุมธานี ระยอง ยะลา อยุธยา ประจวบคีรีขันธ์ นครพนม นครปฐม จังหวัดละ 1 ราย ปัจจัยเสี่ยงการติด เชื้อยังคงมาจากการสัมผัสในครอบครัว เพื่อน/เพื่อนร่วมงาน สัมผัสกับผู้ติดเชื้อยืนยันก่อนหน้า เดินทางและอาศัยในพื้นที่เสี่ยง สำหรับภาพรวมการฉีดวัคซีนโควิด 19 ขณะนี้ฉีดสะสมแล้ว 1,573,075 โดส แบ่งเป็นรับวัคซีนเข็มแรก 1,150,564 ราย และครบ 2 เข็ม 422,511 ราย โดยในวันที่ 4 พฤษภาคม 2564 มีผู้ได้รับการฉีดวัคซีน 74,458 โดส แบ่งเป็น เข็มที่ 1 จำนวน 44,493 ราย และเข็มที่ 2 จำนวน 29,965 ราย
นายแพทย์เฉวตสรร กล่าวต่อว่า สำหรับภาพรวมประเทศในขณะนี้ พบว่าพื้นที่ต่างจังหวัด สามารถควบคุมได้ค่อนข้างดี ยังคงต้องเฝ้าระวังติดตามการแพร่กระจายสู่ครอบครัว เพื่อน และที่ทำงาน ส่วนพื้นที่กรุงเทพมหานครและปริมณฑล พบผู้ติดเชื้อรายใหม่อย่างต่อเนื่อง กระทรวงสาธารณสุขได้ ร่วมกับกทม. และหน่วยงานที่เกี่ยวข้อง ลงพื้นที่คัดกรอง ค้นหาเชิงรุก ติดตามผู้สัมผัสเสี่ยงสูง เสี่ยงต่ำ แยกผู้ติดเชื้อออกจากชุมชน เพื่อนำเข้าสู่ระบบการรักษาให้เร็วที่สุด ข้อสังเกตพบว่าใน 6 ชุมชนอัตราการ ติดเชื้อไม่สูงมากนัก ขณะเดียวกันมีผู้ไม่ติดเชื้อในชุมชนมากถึงร้อยละ 99 จึงเร่งดำเนินการ เพื่อจำกัด พื้นที่และวงจรการระบาด โดยการเร่งฉีดวัคซีน ช่วยสร้างภูมิคุ้มกันลดการป่วยที่รุนแรงและเสียชีวิต
สำหรับการค้นหาเชิงรุกที่ชุมชนแออัดในเขตปทุมวัน พบผู้ติดเชื้อในชุมชนพัฒนาบ่อนไก่พบ 61 รายคิดเป็นร้อยละ 1.53 ชุมชนเคหะบ่อนไก่ 14 ราย คิดเป็นร้อยละ 0.14 เป็นต้น ชุมชนโปโล 10 ราย คิดเป็นร้อยละ 0.67 ชุมชนพระเจน8 ราย คิดเป็นร้อยละ 0.32 ชุมชนกุหลาบแดง 1 ราย คิดเป็นร้อยละ 0.11ชุมชนร่วมฤดี 2 ราย คิดเป็นร้อยละ 0.13
********************************5 พฤษภาคม 2564
วันพุธที่ 5 พฤษภาคม 2564
แพทย์ผู้เชี่ยวชาญ ย้ำการฉีดวัคซีน ป้องกันเจ็บป่วยรุนแรงและลดเสียชีวิต ได้เกือบ 100 เปอร์เซ็นต์
แพทย์ผู้เชี่ยวชาญ ย้ำการฉีดวัคซีนมีประโยชน์ ป้องกันเจ็บป่วยรุนแรงและลดเสียชีวิต ได้เกือบ 100 เปอร์เซ็นต์ สร้างภูมิคุ้มกันให้กับตนเอง และปกป้องครอบครัว ชุมชน ประเทศชาติ
วันนี้ (5 พฤษภาคม 2564) ศ.คลินิกเกียรติคุณ นายแพทย์อุดม คชินทร ประธานคณะกรรมการปฏิรูปประเทศด้านสาธารณสุข ให้สัมภาษณ์ว่า การเลือกวัคซีนให้กับคนไทย นอกจากประสิทธิภาพและประสิทธิผลแล้ว สิ่งสำคัญคือความปลอดภัย ซึ่งขณะนี้จากการฉีดวัคซีนทั่วโลก 1 พันกว่าล้านโดส ยังไม่มีรายงานการเสียชีวิตแม้จะมีเหตุการณ์พบผู้เสียชีวิตภายหลังการฉีดวัคซีน แต่เมื่อชันสูตรแล้วพบว่าไม่เกี่ยวข้องกับวัคซีน ส่วนกรณีพบอาการข้างเคียงหลังฉีดวัคซีน เช่น การเกิดลิ่มเลือด องค์การอนามัยโลกได้ให้ข้อมูลว่าหลังฉีดวัคซีนแอสตร้าเซนเนก้าฉีด 1 ล้านคน พบการเกิดลิ่มเลือด 1 คน ถือว่าน้อยมาก ขอให้ประชาชนมั่นใจ
สำหรับประเทศไทย ขณะนี้มีวัคซีน2ชนิด คือ ซิโนแวคและแอสตร้าเซนเนก้า ซึ่งซิโนแวคข้อมูลล่าสุดชัดเจนว่าสามารถป้องกันการติดเชื้อที่ไม่มีอาการได้ถึงร้อยละ78ส่วนแอสตร้าเซนเนก้ากับไฟเซอร์ ได้มีการศึกษาข้อมูลเปรียบเทียบกันในประเทศอังกฤษ พบว่าหลังฉีด 1 เข็ม ทั้ง2ยี่ห้อ ได้ผลในการป้องกันโรคถึงร้อยละ 65และป้องกันการเจ็บป่วยรุนแรงที่ต้องเข้าไอซียูหรือเสียชีวิต ได้เกือบ 100 เปอร์เซ็นต์ เท่ากัน ย้ำว่าประสิทธิภาพประสิทธิผล มีความชัดเจนและมีประโยชน์แน่นอน
ศ.คลินิกเกียรติคุณ นายแพทย์อุดม กล่าวต่อว่า สำหรับประโยชน์ที่ได้จากวัคซีนนั้น จะทำให้ตนเองมีภูมิคุ้มกัน ปกป้องครอบครัว ชุมชนและประเทศชาติ อย่างไรก็ตามหลังฉีดวัคซีนแล้ว ยังต้องปฏิบัติตามมาตรการป้องกันตนเองอย่างเคร่งครัด สวมหน้ากากตลอดเวลา หลีกเลี่ยงสถานที่แออัด เว้นระยะห่าง หมั่นล้างมือ ปรับพฤติกรรมตนเอง ไม่รับความเสี่ยงหรือทำให้ผู้อื่นมีความเสี่ยงเพราะวัคซีนที่สำคัญที่สุด ไม่ใช่วัคซีนที่อยู่ในขวดแต่อยู่ที่พฤติกรรมโอกาสการแพร่เชื้อให้กัน เกิดจากการอยู่ใกล้กัน หากอยู่ห่างกันเกิน2เมตรและสวมหน้ากาก โอกาสติดแทบจะเป็นศูนย์
“การที่จะผ่านวิกฤตโควิด19ครั้งนี้ไปได้ ทุกคนจะต้องสร้างภูมิคุ้มกันให้ตนเอง และครอบครัว ประเทศชาติ โดยช่วยกันฉีดวัคซีน ขอยืนยันว่าวัคซีนมีความปลอดภัยสูงมาก ดีกว่าการที่ไม่ได้รับการฉีดแน่นอน ทำให้เกิดภูมิต้านทาน ไม่ติดเชื้อ ที่สำคัญคือ วัคซีนไม่ทำให้เสียชีวิต” ศ.คลินิกเกียรติคุณ นายแพทย์อุดมกล่าว
*****************************5 พฤษภาคม 2564
วันพุธที่ 5 พฤษภาคม 2564
ประกาศ ขสมก. ประจำวันที่ 5 พ.ค.64 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 5 พ.ค.64 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 5 พ.ค.64 พนักงานติดเชื้อไวรัส COVID-19 จำนวน 2 ราย
1) เจ้าหน้าที่การเงินและบัญชี งานบัญชีและงบประมาณ กลุ่มงานบัญชีและการเงิน เขตการเดินรถที่ 6
2) พนักงานเก็บค่าโดยสารรถปรับอากาศ สาย 4 เขตการเดินรถที่ 4
วันอาทิตย์ที่ 23 พฤษภาคม 2564
ครบรอบ 58 ปี กรมพัฒนาที่ดิน
ครบรอบ 58 ปี กรมพัฒนาที่ดิน “ธรรมนัส” มุ่งสร้างการมีส่วนร่วม แก้ปัญหาดินเสื่อมโทรม นำเทคโนโลยีมาใช้ สร้างวิถีการทำงานแบบ New Normal
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานเปิดงานวันสถาปนากรมพัฒนาที่ดินครบรอบ58ปีณกรมพัฒนาที่ดินว่าจากนโยบายของกระทรวงเกษตรและสหกรณ์ที่มีความมุ่งเน้นในการดูแลรักษาปรับปรุงบำรุงฟื้นฟูดินเพื่อให้ทรัพยากรดินและที่ดินสามารถใช้ประโยชน์ได้อย่างคุ้มค่าและยั่งยืนโดยวางแผนการใช้ที่ดินในพื้นที่ทำการเกษตรสำรวจและจำแนกดินกำหนดบริเวณการใช้ที่ดินผลิตแผนที่และทำสำมะโนที่ดินทั้งให้ความรู้วิชาการผ่านการสาธิตและถ่ายทอดเทคโนโลยีด้านการพัฒนาที่ดินที่เน้นการทำเกษตรสมัยใหม่การพัฒนาผลผลิตให้มีคุณภาพส่งเสริมการทำเกษตรอินทรีย์การเกษตรผสมผสานเพื่อให้สามารถผลิตอาหารได้หลากหลายมีคุณค่าทางโภชนาการมีรายได้เลี้ยงครอบครัวได้อย่างเพียงพอ
“เนื่องด้วยสถานการณ์ในปัจจุบันที่มีการเปลี่ยนแปลงของสภาพภูมิอากาศทั้งการระบาดของเชื้อไวรัสโคโรน่า(COVID – 19)ล้วนส่งผลกระทบต่อการผลิตอาหารและการเข้าถึงอาหารของประชากรโลกดังนั้นในโอกาสครบรอบปีที่58ของกรมพัฒนาที่ดินจึงมุ่งมั่นต่อการสร้างกระบวนการการมีส่วนร่วมในการพัฒนาทรัพยากรดินเพื่อแก้ไขปัญหาสภาพดินที่เสื่อมโทรมดินขาดความอุดมสมบูรณ์และเป็นกลไกสนับสนุนการพัฒนาการเกษตรให้เกิดความยั่งยืนมากยิ่งขึ้นซึ่งจำเป็นต้องอาศัยกระบวนความร่วมมือและการมีส่วนร่วมจากทุกภาคส่วนจึงจะประสบความสำเร็จทั้งจากภาครัฐประชาชนเกษตรกรและภาคส่วนอื่นๆโดยมุ่งเน้นการนำเทคโนโลยีดิจิทัลมาปรับใช้ในกระบวนการทำงานให้เหมาะสมเพื่อสร้างวิถีการทำงานแบบNew Normalและเป็นการเตรียมความพร้อมการเข้าสู่ระบบราชการ4.0”ร้อยเอกธรรมนัสกล่าว
ทั้งนี้กรมพัฒนาที่ดินยังเพิ่มประสิทธิภาพการใช้ที่ดินซึ่งมีส่วนช่วยเสริมสร้างอาชีพแก่เกษตรกรในพื้นที่ด้วยการสนับสนุนปัจจัยการผลิตวัสดุปรับปรุงบำรุงดินและผลิตภัณฑ์เทคโนโลยีชีวภาพด้านการพัฒนาที่ดินผ่านผลิตภัณฑ์พด.ชนิดต่างๆพร้อมทั้งสร้างและพัฒนาเครือข่ายกลุ่มเกษตรกรให้เกิดความเข้มแข็งพัฒนางานวิจัยและนวัตกรรมพัฒนาและประยุกต์ใช้Big Data & AIกรมพัฒนาที่ดินเพื่อสนับสนุนการทำงานของเจ้าหน้าที่และเกษตรกรสำหรับนำไปใช้วางแผนการใช้ที่ดินให้เหมาะสมสำหรับการปลูกพืชการดำเนินกิจกรรมในพื้นที่ตลอดจนใช้ขับเคลื่อนการดำเนินงานตามนโยบายของกระทรวงเกษตรและสหกรณ์อาทิเช่นโครงการ1ตำบล1กลุ่มเกษตรทฤษฎีใหม่ซึ่งเป็นการบูรณาการทำงานร่วมกับหน่วยงานต่างๆของกระทรวงเกษตรและสหกรณ์
นางสาวเบญจพรชาครานนท์อธิบดีกรมพัฒนาที่ดินกล่าวเพิ่มเติมว่าการจัดงานวันสถาปนากรมพัฒนาที่ดินครบรอบ58ปีในปีนี้กรมพัฒนาที่ดินได้เปลี่ยนรูปแบบการจัดงานให้เข้ากับสถานการณ์การระบาดของเชื้อไวรัสโคโรนา(COVID-19)โดยใช้แนวทางเว้นระยะห่างทางสังคม(Social Distancing)เพื่อลดปัญหาการแออัดของคนที่จะเข้ามาร่วมงานซึ่งกิจกรรมภายในงานจะมีพิธีสักการะสิ่งศักดิ์สิทธิ์พิธีเปิดศูนย์ความเป็นเลิศด้านการพัฒนาที่ดินมอบรางวัลผลงานดีเด่นแก่หน่วยงานและบุคคลดีเด่นมอบทุนการศึกษามูลนิธิพัฒนาที่ดินสงเคราะห์และทุนการศึกษาสหกรณ์ออมทรัพย์กรมพัฒนาที่ดินจำกัดผ่านVDO Conferenceและถ่ายทอดสด(Live)ผ่านFacebookกรมพัฒนาที่ดินเพื่อให้ประชาชนทั่วไปได้รับชมงานและสามารถร่วมคอมเม้นต์แสดงความยินดีผ่านLive Facebookได้นอกจากนี้ยังเปิดช่องทางให้ประชาชนและผู้ที่สนใจเข้าร่วมอวยพรแสดงความยินดีผ่านเว็ปไซต์กรมพัฒนาที่ดินเนื่องในโอกาสวันคล้ายวันสถาปนากรมพัฒนาที่ดินครบรอบ58ปีผ่านเว็บไซต์กรมพัฒนาที่ดินอีกด้วย
วันอาทิตย์ที่ 23 พฤษภาคม 2564
นายกรัฐมนตรีกำชับบังคับใช้กฎหมายป้องปรามการทำประมงผิดกฎหมายตามพันธกรณีระหว่างประเทศเข้มงวด
นายกรัฐมนตรีกำชับบังคับใช้กฎหมายป้องปรามการทำประมงผิดกฎหมายตามพันธกรณีระหว่างประเทศเข้มงวด ดูแลภาคส่งออกควบคู่กับการดูแลประมงพื้นบ้าน
วันที่ 23 พ.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานความก้าวหน้าเกี่ยวกับการดำเนินการแก้ไขปัญหาและมาตรการป้องปรามการทำประมงผิดกฎหมาย เพื่อให้เป็นไปตามพันธกรณีระหว่างประเทศ โดยนายกรัฐมนตรีได้กำชับกับหน่วยงานที่เกี่ยวข้องว่าให้บังคับใช้กฎหมายที่ได้ปรับปรุงแก้ไขแล้วให้เข้มงวด และต่อเนื่อง เพราะการดำเนินงานการที่เข้มงวดได้ จะส่งผลสำคัญต่อทั้งภาพลักษณ์ และความสามารถในการส่งออกอาหารทะเลของประเทศไทยในระยะยาว
“สภาพัฒน์ได้รายงานข้อมูลเศรษฐกิจไตรมาสแรกของปี 2564 แสดงข้อมูลว่าการส่งออกของไทยได้กลับมาเป็นบวกครั้งแรกในรอบ 4 ไตรมาสและมีแนวโน้มที่จะฟื้นตัวอย่างต่อเนื่องตามการฟื้นตัวของประเทศเศรษฐกิจหลักๆ นายกรัฐมนตรีจึงได้กำชับให้มีการการดำเนินทุกมาตรการที่จะสนับสนุนการส่งออก ซึ่งอาหารทะเลเป็นหนึ่งในสินค้าส่งออกสำคัญของไทยด้วย” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า แต่นายกรัฐมนตรีก็ย้ำว่า การดำเนินการตามกฎหมายต่างๆ จะต้องทำควบคู่ไปกับการบรรเทาผลกระทบต่อประมงพื้นบ้านซึ่งเป็นวิถีชีวิตดั้งเดิมของประชาชน โดยให้มีกลไกการแก้ไขปัญหา บรรเทาผลกระทบที่มีทุกภาคส่วนเข้ารวมทั้งประชาชน ประชาสังคม ภาครัฐ ผู้ประกอบการในอุตสาหกรรมเกี่ยวเนื่อง เพื่อให้เกิดการแก้ไขปัญหาครอบคลุมประเด็นที่รอบด้าน สร้างความเชื่อมั่นต่ออาหารทะเลไทยของผู้บริโภคทั้งในและต่างประเทศ ไปพร้อมกับการทำประมงที่ยั่งยืน
ทั้งนี้ รายงานของคณะกรรมการนโยบายการประมงแห่งชาติ ระบุว่า ในปี 2563 ที่ผ่านมาประเทศไทยโดยหน่วยงานที่เกี่ยวข้องได้ดำเนินการเพื่อแก้ไขปัญหาการทำประมงผิดกฎหมาย ในหลายด้าน เช่น การปรับปรุงกฎหมายลำดับรองที่เกี่ยวข้องทั้งหมด 17 ฉบับ การบริหารจัดการประมงทะเลไทยและการจัดการกองเรือไทย โดยมีการบริหารจัดการจำนวนเรือประมงเพื่อให้สอดคล้องกับปริมาณทรัพยากรประมง การออกใบอนุญาตทำการประมงพาณิชย์และใบอนุญาตทำการประมงนอกน่านน้ำ
มีการติดตาม ควบคุม และเฝ้าระวังการทำประมงให้เป็นไปตามกฎระเบียบทั้งในและระเบียบระหว่างประเทศ บังคับใช้กฎหมายด้วยมาตรการทางปกครองควบคู่กับการใช้บทลงโทษทางอาญา การใช้ระบบตรวจสอบย้อนกลับด้วยมาตรการตรวจสอบย้อนกลับสินค้าประมงไปยังแหล่งที่มาของสัตว์น้ำ
ตลอดจนจัดระเบียบแรงงานประมง โดยมีการปรับปรุงแก้ไขกฎหมายเพื่อคุ้มครองสวัสดิภาพของคนประจำเรือและป้องกันการใช้แรงงานผิดกฎหมาย ปราบปรามการค้ามนุษย์ และดำเนินมาตรการในการพัฒนาการประมงของไทยให้ปลอดสัตว์น้ำและสินค้าสัตว์น้ำที่มาจากการทำประมงผิดกฎหมาย (IUU-Free Thailand)
วันอาทิตย์ที่ 23 พฤษภาคม 2564
“ม.33 เรารักกัน” รอบ 2 เงินเข้าวันไหนบ้าง เช็กเลย!!
“ม.33 เรารักกัน” รอบ 2 เงินเข้าวันไหนบ้าง เช็กเลย!!
“ม.33 เรารักกัน” รอบ 2 เงินเข้าวันไหนบ้าง เช็กเลย!!
อัปเดตความคืบหน้า ภายหลังจากที่รัฐบาลเห็นชอบมาตรการบรรเทาผลกระทบสถานการณ์การแพร่ระบาดของโรคโควิด-19 โดยเพิ่มวงเงินให้ผู้ประกันตน มาตรา 33 ตามโครงการ “ม.33 เรารักกัน” อีกคนละ 2,000 บาท แบ่งจ่าย 2 งวด งวดละ 1,000 บาท ดังนี้
ครั้งที่ 1 วันที่ 24 พ.ค. 64 จำนวน 1,000 บาท
ครั้งที่ 2 วันที่ 31 พ.ค. 64 จำนวน 1,000 บาท
ซึ่งระบบจะโอนวงเงินผ่านช่องทางที่เคยได้รับโดยอัตโนมัติ และไม่ต้องกดยอมรับหรือลงทะเบียนเพิ่มเติม
สำหรับผู้ได้รับสิทธิ ม33 เรารักกันรอบแรก 4,000 บาท แต่ยังใช้ไม่หมด และกังวลว่าต้องใช้ก่อนวันที่ 31 พ.ค. 64 หรือไม่ ตรงนี้ยืนยันได้ว่า ไม่จำเป็นต้องรีบใช้ เนื่องจากเงินรอบใหม่ที่โอนเข้ามา จะรวมกับยอดเงินเก่าที่มีอยู่ ซึ่งสามารถนำไปใช้จ่ายกับร้านค้าที่เข้าร่วมโครงการได้ถึงวันที่ 30 มิ.ย. 64 ครับ
#ไทยคู่ฟ้า#รวมไทยสร้างชาติ#ร่วมต้านโควิด19
วันอาทิตย์ที่ 23 พฤษภาคม 2564
ศบค.มท. เน้นย้ำผู้ว่าฯ ทั่วประเทศ ดึงภาคประชาชนร่วมสนับสนุนการปฏิบัติงานเจ้าหน้าที่บริเวณพื้นที่ชายแดน
ศบค.มท. เน้นย้ำผู้ว่าฯ ทั่วประเทศ ดึงภาคประชาชนร่วมสนับสนุนการปฏิบัติงานเจ้าหน้าที่บริเวณพื้นที่ชายแดน พร้อมสร้างการรับรู้ทุกภาคส่วน เฝ้าระวังและตรวจสอบผู้ลักลอบเข้าเมืองผิดกฎหมาย
วันนี้ (23 พ.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่ ศบค.มท. ได้แจ้งให้ผู้ว่าราชการจังหวัดในฐานะผู้อำนวยการรักษาความมั่นคงภายในจังหวัด (ผอ.รมน.จังหวัด) บูรณาการการปฏิบัติร่วมกับหน่วยทหารในพื้นที่ กองกำลังป้องกันชายแดน ตำรวจตระเวนชายแดน และหน่วยงานที่เกี่ยวข้อง ควบคุมและป้องกันการแพร่ระบาดของโรคโควิด-19 ของผู้ลักลอบเข้าเมืองจากประเทศเพื่อนบ้านบริเวณพื้นที่ชายแดน โดยเข้มงวดตรวจตรามิให้มีผู้ลักลอบเข้าเมืองและเคลื่อนย้ายแรงงานต่างด้าวเข้าประเทศโดยผิดกฎหมายตามเส้นทางหรือช่องทางธรรมชาติ รวมทั้งลาดตระเวนบริเวณพื้นที่ต่าง ๆ ตลอด 24 ชั่วโมง
เพื่อให้การควบคุมและป้องกันผู้ลักลอบเข้าเมืองที่ไม่ผ่านการตรวจและคัดกรองโรคตามมาตรการทางสาธารณสุข ซึ่งอาจเป็นสาเหตุของการแพร่ระบาดของโรคโควิด-19 เป็นไปอย่างมีประสิทธิภาพมากขึ้น นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้เน้นย้ำไปยังผู้ว่าราชการจังหวัดทุกจังหวัด สร้างการมีส่วนร่วมจากภาคประชาชนและอาสาสมัครด้านต่าง ๆ ในพื้นที่ ที่มีศักยภาพและความพร้อมสนับสนุนการปฏิบัติงานของเจ้าหน้าที่ฝ่ายทหาร ตำรวจ ฝ่ายปกครอง กำนัน ผู้ใหญ่บ้าน และเจ้าหน้าที่องค์กรปกครองส่วนท้องถิ่น โดยสนับสนุนการปฏิบัติงานเจ้าหน้าที่ฝ่ายทหารในการลาดตระเวน ตรวจตรา เฝ้าระวัง การลักลอบเข้าเมือง ผ่านช่องทางธรรมชาติตลอดแนวชายแดน 24 ชั่วโมง ด้วยการร่วมปฏิบัติงานตามความพร้อมและความเหมาะสมกับสภาพพื้นที่ รวมทั้งสนับสนุนการปฏิบัติงานของเจ้าหน้าที่ฝ่ายตำรวจ ด้วยการร่วมปฏิบัติงานช่วยเหลือเจ้าหน้าที่ ณ จุดตรวจ/จุดสกัด และจุดคัดกรองโรค ในเส้นทางหลัก เส้นทางรอง รวมถึงในพื้นที่หมู่บ้าน/ชุมชน นอกจากนี้ ให้สร้างการรับรู้ต่อทุกภาคส่วน ร่วมเฝ้าระวังและตรวจสอบผู้ลักลอบเข้าเมืองในทุกพื้นที่ หากตรวจพบหรือรับทราบข่าวสาร/เบาะแสให้แจ้งเจ้าหน้าที่ดำเนินการตามกฎหมายโดยเร่งด่วน รวมถึงชี้แจงทำความเข้าใจผู้ประกอบการโรงงาน สถานประกอบการ และหอพัก ให้ตรวจสอบแรงงานต่างด้าวที่ลักลอบเข้าเมือง หากพบว่ามีการจ้างแรงงานต่างด้าวที่ลักลอบเข้าเมืองหรือให้อาศัยพักพิง จะมีความผิดและถูกดำเนินการทางกฎหมาย
วันอาทิตย์ที่ 23 พฤษภาคม 2564
ประกาศ ขสมก. ประจำวันที่ 23 พฤษภาคม 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 23 พฤษภาคม 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 23 พฤษภาคม 2564 พนักงานติดเชื้อไวรัส COVID-19 จำนวน 2 ราย
1) พนักงานขับรถโดยสารธรรมดา สาย 32 เขตการเดินรถที่​ 7
2) พนักงานขับรถโดยสารธรรมดา สาย 47 เขตการเดินรถที่​ 4
วันอาทิตย์ที่ 23 พฤษภาคม 2564
ปลัดกระทรวงยุติธรรม ประชุมติดตามสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม
ในวันอาทิตย์ที่ ๒๓ พฤษภาคม ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในการนี้ ปลัดกระทรวงยุติธรรม ได้เน้นย้ำเรื่องการวางแผนฉีดวัคซีนให้ผู้ต้องขังทุกรายเพื่อป้องกันเชื้อโควิด-19 โดยเร็วที่สุด โดยให้แต่ละเรือนจำและทัณฑสถานที่ยังไม่พบผู้ติดเชื้อ เร่งประสานกับโรงพยาบาลแม่ข่ายในพื้นที่ทำการตรวจคัดกรองเชื้อในเจ้าหน้าที่ทุกรายและสุ่มตรวจผู้ต้องขังเพื่อยืนยันว่าเป็นพื้นที่ปลอดเชื้อ เพื่อจะได้ดำเนินการฉีดวัคซีนก่อน โดยพิจารณาถึงความจำเป็นเร่งด่วนเป็นหลัก รวมทั้งให้ประสานบุคลากรทางการแพทย์ของกรมราชทัณฑ์ที่เกษียณอายุราชการแล้ว และเจ้าหน้าที่พยาบาลในสถานพินิจฯ สังกัดกรมพินิจและคุ้มครองเด็กและเยาวชน เข้ามาสนับสนุนด้านการรักษาพยาบาลผู้ป่วยติดเชื้อฯ ซึ่งจะเป็นการเพิ่มศักยภาพและยกระดับการป้องกันการแพร่ระบาดของโรคฯ ในวงกว้างต่อไป นอกจากนี้ ได้เน้นย้ำไปยังผู้บริหารเรือนจำและทัณฑสถานทุกแห่ง หากมีความต้องการวัสดุ อุปกรณ์ใด ให้รีบประสานงานมาที่ ศบค.รท. เพื่อดำเนินการจัดสรรให้เพียงพอต่อการใช้งานต่อไป
วันอาทิตย์ที่ 23 พฤษภาคม 2564
ปลัดกระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม
ในวันเสาร์ที่ ๒๒ พฤษภาคม ๒๕๖๔ เวลา ๑๔.๔๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายสิทธิ สุธีวงศ์ รองอธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference)ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 หรือโรค covid-19
ในการนี้ ที่ประชุม เตรียมให้ทุกเรือนจำ/ทัณฑสถาน จัดทำข้อมูลของผู้ติดเชื้อโควิด-19 ตามแบบฟอร์มที่ส่วนกลางกำหนด พร้อมกับติดตามการทำงานของเจ้าหน้าที่ในหลายๆเรือนจำ โดยเน้นการติดตามการฉีดวัคซีน และการ SWAB เจ้าหน้าที่และผู้ต้องขัง และมอบหมายให้ฝ่ายเลขาฯ ติดตามข้อมูลกำหนดลงในปฏิทิน เพื่อนำมาพิจารณาว่ามีที่ใดมีกำหนดช้าไปหรือไม่ หากพบปัญหาจะได้ประสานส่วนกลางช่วยให้ดำเนินการได้เร็วขึ้น นอกจากนี้ ได้พิจารณาในส่วนของสิ่งของ เวชภัณฑ์ และอุปกรณ์ทางการแพทย์ ยังมีจำนวนเพียงพอสำหรับการดูแล รักษาผู้ต้องขัง
วันอาทิตย์ที่ 23 พฤษภาคม 2564
นายกฯ เร่งเดินหน้าสร้างโอกาสให้ประชาชนอย่างทั่วถึงและเป็นธรรมปลดล็อกปัญหาประเทศ
นายกฯ เร่งเดินหน้าสร้างโอกาสให้ประชาชนอย่างทั่วถึงและเป็นธรรมปลดล็อกปัญหาประเทศ
นายอนุชา บูรพชัยศรี  โฆษกประจำสำนักนายกรัฐมนตรี เผยรัฐบาลมุ่งมั่นเดินหน้าแก้ไขปัญหาประเทศไทยต่อเนื่องทั้งปัญหาเฉพาะหน้าและปัญหาเชิงโครงสร้าง หลังจากรัฐบาลพลเอก ประยุทธ์ จันทร์โอชา นายกรัฐมนตรี ประสบความสำเร็จ  “ปลดธงแดง” ICAO  ไทยถูกถอดจากรายชื่อประเทศที่มีข้อบกพร่องที่มีนัยสำคัญต่อความปลอดภัย (SSC) จาก ICAO  หรือ ได้สำเร็จเมื่อ 6 ตุลาคม 2560 และสามารถปลด “ใบเหลืองการทำประมง IUU”  ได้สำเร็จเมื่อวันที่ 8 ม.ค.2562 รวมทั้งกระทรวงการต่างประเทศสหรัฐอเมริกาปรับสถานการณ์ปราบปรามการค้ามนุษย์ของประเทศไทย จากประเทศที่มีสถานการณ์การค้ามนุษย์เลวร้ายที่สุด Tier 3 ให้อยู่ในระดับTier 2  ประเทศที่พยายามแก้ปัญหาการค้ามนุษย์ ตั้งแต่ปี 2561 –ปัจจุบัน  ซึ่งเป็นลำดับที่ดีที่สุดในรอบ 10 ปี เป็นเครื่องยันความสำเร็จของรัฐบาลในการเดินหน้าแก้ปัญหาที่คั่งค้างมาอย่างยาวนาน
“พลเอกประยุทธ์ จันทร์โอชา นายกรัฐมนตรียังเดินหน้าแก้ไขปัญหาสำคัญเร่งด่วนของชาติอย่างต่อเนื่องทั้ง การปราบปรามยาเสพติดและการทุจริตคอรัปชัน การแก้ปัญหาหนี้นอกระบบ โดยให้ความสำคัญในการสร้างโอกาสการทำกินกับกลุ่มประชาชนฐานราก โดยเฉพาะเรื่องการจัดที่ดินทำกินให้ประชาชนผู้ด้อยโอกาสอย่างทั่วถึงและเป็นธรรม  มติคณะรัฐมนตรี เมื่อวันที่ 22 ธันวาคม 2558  จัดที่ดินทำกินให้ชุมชนในลักษณะแปลงรวม และอนุญาตให้เข้าทำประโยชน์ในที่ดินของรัฐเป็นกลุ่มหรือชุมชน ตามหลักเกณฑ์และเงื่อนไขที่กำหนด ซึ่งได้ดำเนินการจัดพื้นที่เป้าหมายการจัดที่ดินทากินให้ชุมชน ตั้งแต่ปี 2558 – 2564 จำนวน 1,071 พื้นที่ 71 จังหวัด เนื้อที่ประมาณ 1.9 ล้านไร่  ซึ่งมีการจัดคนลงในพื้นที่แล้ว 60,419 ราย ใน 285 พื้นที่ 66 จังหวัด รวมทั้งบังคับใช้กฎหมายให้เป็นไปตามกฎกติกาของบ้านเมืองที่สำคัญ ได้แก่ การปราบปรามผู้มีอิทธิพล อาวุธสงครามและสิ่งผิดกฎหมาย เพื่อสร้างความปลอดภัยในชีวิตและทรัพย์สินให้แก่ประชาชนและสังคม ตลอดจนเพื่อลดความเหลื่อมล้ำการเอารัดเอาเปรียบในสังคม รวมทั้งเร่งวางรากฐานการพัฒนาประเทศให้พ้นกับดับประเทศรายได้ปานกลาง ขับเคลื่อนเศรษฐกิจและสังคมด้วยโมเดล BCG และเทคโนโลยี 5G ด้วย” โฆษกรัฐบาลกล่าว
วันอาทิตย์ที่ 23 พฤษภาคม 2564
นายแพทย์โอภาส ย้ำวัคซีนทุกชนิดยังเป็นประโยชน์สามารถลดความรุนแรงของโควิด-19 ทุกสายพันธุ์ ควบคู่กับมาตรการส่วนบุคคลต่างๆ ใส่หน้ากาก ล้างมือ เว้นระยะห่าง
นายแพทย์โอภาส ย้ำวัคซีนทุกชนิดยังเป็นประโยชน์สามารถลดความรุนแรงของโควิด-19 ทุกสายพันธุ์ ควบคู่กับมาตรการส่วนบุคคลต่างๆ ใส่หน้ากาก ล้างมือ เว้นระยะห่าง
วันนี้ 23 พฤษภาคม 2564 เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์โอภาส การย์กวินพงศ์ อธิบดีกรมควบคุมโรค ได้ให้ข้อมูลเกี่ยวกับประเด็นคำถามที่เป็นที่สนใจของสังคมในช่วงนี้ ดังนี้
คำถามต่อประเด็นการพบการติดเชื้อโควิด-19 สายพันธุ์แอฟริกาใต้ B.1.351.2 พบที่ อำเภอ ตากใบ จังหวัดนราธิวาส ซึ่งระบาดเป็นกลุ่มก้อน จำนวน 83 ราย พบว่าผู้ป่วยรายแรก เป็นผู้ชาย สัญชาติไทย อายุ 32 ปี อาชีพธุรกิจส่วนตัว โดยมารดา ภรรยาและบุตร เดินทางกลับมาจากประเทศมาเลเซีย ผ่านช่องทางธรรมชาติเพื่อมาเยี่ยมและพักในไทย โดยเบื้องต้นมีอาการเป็นไข้ ปวดเมื่อยตามตัว ปวดท้อง จึงไปพบแพทย์อยู่หลายแห่ง จนกระทั่งได้รับการวินิจฉัยว่าเป็นโรคติดเชื้อโควิด-19 แล้วถูกส่งไปรักษาตัวอยู่ที่โรงพยาบาล เมื่อวันที่ 4 พฤษภาคม 2564 ขณะนี้หายดีแล้ว ทั้งนี้ กระทรวงสาธารณสุขได้มีการดำเนินการตามขั้นตอน ปิดพื้นที่เพื่อไม่ให้มีการเข้าออก มีการค้นหาเชิงรุก และการสอบสวนโรค จึงทำให้ทราบว่ามีการระบาดในกลุ่มก้อน ทั้งนี้ ผู้สัมผัสเชื้อทุกรายได้รับการกักตัวอยู่ในสถานกักกันโรคของรัฐที่เรียกว่า Local quarantine
อธิบดีกรมควบคุมโรคกล่าวเพิ่มเติมว่า ในกรณีนี้ศูนย์ปฏิบัติการภาวะฉุกเฉินหรือที่เรียกว่า EOC ตากใบ ได้ติดตามสถานการณ์อย่างใกล้ชิด ขณะนี้สามารถควบคุมสถานการณ์ได้แล้ว และมีแนวโน้มไม่พบผู้ป่วยเพิ่มเติม อย่างไรก็ดี กรณีนี้ทำให้ทราบว่าประเทศมาเลเซียซึ่งเป็นประเทศเพื่อนบ้านเรามีสถานการณ์การติดเชื้อที่ค่อนข้างรุนแรง และพบเชื้อในหลากหลายสายพันธุ์ จึงต้องมีความระมัดระวังในการเดินทางข้ามไปมา รวมทั้งขอความร่วมมือพี่น้องประชาชนที่พบผู้ที่เดินทางเข้ามาโดยผิดกฎหมาย ขอให้แจ้งเจ้าหน้าที่ทันทีเพื่อประโยชน์ของทุกฝ่าย
ทั้งนี้ นายแพทย์โอภาสเน้นย้ำว่า แม้การตอบสนองของวัคซีนในสายพันธุ์นี้อาจจะไม่ดีเท่ากับสายพันธุ์อื่นๆ ที่ผ่านมา แต่วัคซีนทุกชนิดยังสามารถลดการเกิดอาการรุนแรงของโรคได้ วัคซีนจึงยังเป็นประโยชน์และต้องใช้อย่างต่อเนื่องควบคู่กับมาตรการส่วนบุคคลต่างๆ ที่ต้องดำเนินไป อย่างเช่น การใส่หน้ากากอนามัย ล้างมือ และการเว้นระยะห่าง